ᱡᱟᱧᱡᱽᱜᱤᱨ-ᱪᱟᱢᱯᱟ ᱦᱚᱱᱚᱛ

ᱡᱟᱧᱡᱽᱜᱤᱨ-ᱪᱟᱢᱯᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱟᱧᱡᱽᱜᱤᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱮᱫᱟᱭ ᱠᱟᱞᱟᱪᱩᱨᱤ ᱵᱚᱝᱥᱚ ᱨᱤᱱᱤᱡ ᱨᱟᱡᱟ ᱢᱟᱦᱟᱨᱟᱡᱟ ᱡᱟᱡᱟᱣᱟᱞᱭᱟ ᱫᱮᱵᱽ ᱟᱜ ᱱᱟᱜᱟᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱞᱟᱦᱟ ᱛᱮ ᱱᱚᱶᱟ ᱫᱚ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱑᱙᱙᱘ ᱥᱟᱹᱦᱤᱛ ᱨᱮ ᱱᱚᱶᱟ ᱫᱚ ᱵᱤᱞᱟᱥᱯᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱱᱟᱶᱟ ᱦᱚᱱᱚᱛ ᱵᱮᱱᱟᱣ ᱞᱮᱱᱟ ᱾ 

ᱱᱟᱜᱟᱢ
ᱱᱚᱶᱟ ᱦᱚᱱᱚᱛ ᱫᱚ ᱒᱕ ᱢᱮ ᱑᱙᱘᱘ ᱥᱟᱹᱦᱤᱛ ᱨᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱨᱤᱫᱟᱹᱭ (The heart of Chhattisgarh), ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱛᱮ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱤᱥᱱᱩ ᱢᱩᱸᱫᱽᱨᱤ ᱥᱚᱱᱮᱨ ᱫᱤᱱ ᱨᱮᱱᱟᱜ ᱠᱟᱛᱷᱟᱭ ᱥᱚᱫᱚᱨᱟ ᱾ ᱡᱟᱧᱡᱽᱜᱤᱨ-ᱪᱟᱢᱯᱟ ᱨᱮ ᱟᱹᱰᱤ ᱜᱚᱴᱟᱝ ᱜᱟᱱ ᱢᱩᱸᱫᱽᱨᱤ ᱧᱮᱞ ᱧᱟᱢᱚᱜᱼᱟ, ᱡᱟᱦᱟᱸ ᱫᱚ ᱱᱟᱜᱟᱢᱟᱱ ᱚᱠᱛᱚ ᱠᱷᱚᱱ ᱢᱮᱱᱟᱜ ᱟᱹᱜᱩᱣᱟ ᱾ ᱡᱟᱧᱡᱽᱜᱤᱨ-ᱪᱟᱢᱯᱟ ᱱᱟᱜᱟᱨ ᱫᱚ ᱞᱩᱢᱟᱹᱝ (silk), ᱠᱟᱸᱥᱟ (bronze), ᱥᱚᱱᱮ (gold) ᱨᱮᱱᱟᱜ ᱱᱟᱜᱟᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾

ᱚᱛᱱᱚ
ᱡᱟᱧᱡᱽᱜᱤᱨ-ᱪᱟᱢᱯᱟ ᱦᱚᱱᱚᱛ ᱫᱤ ᱥᱤᱧᱚᱛ ᱫᱤᱥᱚᱢ ᱨᱮᱱᱟ ᱥᱟᱢᱟᱝ ᱛᱟᱞᱟ ᱯᱚᱱᱚᱛ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱛᱟᱞᱟ ᱫᱷᱟᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱡᱟᱧᱡᱽᱜᱤᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱙ ᱪᱮᱛᱱ ᱨᱮ ᱢᱮᱱᱟᱜᱼᱟ ᱾ ᱡᱟᱧᱡᱽᱜᱤᱨ ᱫᱚ ᱵᱤᱞᱟᱥᱯᱩᱨ ᱠᱷᱚᱱ ᱔᱓ ᱠᱤᱞᱚᱢᱤᱴᱚᱨ ᱟᱨ ᱑᱕᱒ ᱠᱤᱞᱚᱢᱤᱴᱚᱨ ᱥᱟᱺᱤᱧ ᱨᱮ ᱢᱮᱱᱟᱜᱼᱟ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱭᱯᱩᱨ ᱠᱷᱚᱱ ᱾ 

ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱡᱟᱧᱡᱽᱜᱤᱨ-ᱪᱟᱢᱯᱟ ᱦᱚᱱᱚᱛ ᱨᱮ ᱑,᱖᱑᱙,᱗᱐᱗ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱭᱱᱤᱭᱟ-ᱵᱤᱥᱟᱣ ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱫᱤᱥᱚᱢ ᱯᱚᱱᱚᱛ ᱤᱫᱟᱦᱚ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱩᱨᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱓᱐᱘ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱒᱓ᱹ᱐᱑% ᱛᱟᱦᱮᱸᱟ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱟᱹᱫᱽ ᱨᱮ ᱾ ᱡᱟᱱᱟᱢ ᱡᱟᱹᱱᱤ ᱞᱮᱠᱟᱛᱮ ᱱᱚᱸᱰᱮ ᱙᱙᱑ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱓ᱹ᱗% ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱱᱚᱶᱟ ᱦᱚᱱᱚᱛ ᱨᱤᱱ ᱙᱘ᱹ᱙᱐% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾2011 Census of India, Population By Mother Tongue

ᱪᱟᱪᱞᱟᱣ ᱠᱷᱚᱸᱰ
ᱡᱟᱸᱡᱽᱜᱤᱨ-ᱪᱟᱢᱯᱟ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱦᱩᱰᱤᱧ ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱪᱟᱢᱟᱯᱟ, ᱫᱟᱵᱷᱟᱨᱟ, ᱡᱟᱧᱡᱽᱜᱤᱨ, ᱯᱟᱢᱜᱚᱲ ᱟᱨ ᱥᱟᱠᱛᱤ ᱾ ᱱᱚᱸᱰᱮ ᱜᱮᱞ ᱜᱚᱴᱟᱝ ᱛᱚᱦᱥᱤᱞ ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱟᱠᱟᱞᱛᱟᱨᱟ, ᱵᱟᱞᱚᱣᱫᱟ, ᱪᱟᱢᱯᱟ, ᱫᱟᱵᱷᱟᱨᱟ, ᱡᱟᱭᱡᱟᱭᱯᱩᱨ, ᱡᱟᱧᱡᱽᱜᱤᱨ, ᱢᱟᱞᱠᱷᱟᱨᱚᱫᱟ, ᱱᱟᱣᱟᱜᱚᱲ, ᱯᱟᱢᱜᱚᱲ ᱟᱨ ᱥᱟᱠᱛᱤ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Janjgir Facebook
 Official website
 Janjgir website
 Map of Janjgir

ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ